

ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

ว่าด้วย การถือหุ้นของสมาชิก พ.ศ. 2562 แก้ไขเพิ่มเติม (ฉบับที่ 1 ) พ.ศ. 2564

--------------🟑🟑🟑-------------

 อาศัยอำนาจตามความในข้อบังคับสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด พ.ศ. 2559 ข้อ 79(8) และข้อ 107(10) ที่ประชุมคณะกรรมการดำเนินการ ชุดที่ 22 นัดพิเศษ ครั้งที่ 1/2564 วันที่ 11 มกราคม 2564 ได้มีมติกำหนดระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย การถือหุ้นของสมาชิก พ.ศ. 2562 แก้ไขเพิ่มเติม (ฉบับที่ 1 ) พ.ศ. 2564 ดังต่อไปนี้

ข้อ 1. ระเบียบนี้เรียกว่า “ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย การถือหุ้นของสมาชิก พ.ศ. 2562 แก้ไขเพิ่มเติม ( ฉบับที่ 1 ) พ.ศ. 2564”

 ข้อ 2. ระเบียบนี้ให้ใช้บังคับตั้งแต่วันถัดจากวันประกาศ เป็นต้นไป

 ข้อ 3. ให้ยกเลิก ข้อ 7 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย การส่งค่าหุ้นและการแจ้งยอดจำนวนหุ้น พ.ศ. 2562 และใช้ข้อความต่อไปนี้

 “ข้อ 7 สมาชิกสามารถขอซื้อหุ้นเพิ่มอีกเมื่อใดก็ย่อมทำได้ แต่ให้เป็นไปตามประกาศสหกรณ์กำหนด”

ข้อ 4. ให้ยกเลิก ข้อ 8 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย การส่งค่าหุ้นและการแจ้งยอดจำนวนหุ้น พ.ศ. 2562 และใช้ข้อความต่อไปนี้

 “ข้อ 8 สมาชิกซื้อหุ้นแรกเข้า ให้เป็นไปตามประกาศที่สหกรณ์กำหนด”

 ข้อ 5. ในกรณีที่มีปัญหาเกี่ยวกับการปฏิบัติตามระเบียบนี้ ให้อยู่ในดุลยพินิจของคณะกรรมการเป็นผู้วินิจฉัยชี้ขาดและคำวินิจฉัยให้ถือเป็นที่สุด

 ข้อ 6. ให้ประธานกรรมการเป็นผู้รักษาการตามระเบียบนี้

ประกาศ ณ วันที่ 13 มกราคม พ.ศ. 2564



 ( นายประถม ปิ่นพาน )

 ประธานกรรมการ

 สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด